cyanic-selkie/wikianc huggingface dataset:
Lacus Tonlesapensis
Per magnam partem anni area lacus a 2 500 ad 3 000 chm2 et altitudo unum vel duo m est, sed tempore pluvioso Tonlesapum flumen directionem mutat et rursus in lacum fluit, et mensibus Augusto et Septembri area lacus ad 16 000 chm2 augetur et altitudo ad 9 m. Piscibus lacus abundat. Pluk vicusin eo super sublicibus constructus est, ne tempore eluvionis inundetur; sunt et aliae coloniae in superficie aquarum.
Claudette Werleigh
Filia mercatorum coffeariorum (patre insuper legato ad parlamentum Haitianum), in scholis Catholicis educata, Claudette Werleigh medicinae in Hispania studuit. Insuper alumna est Instituti Cooperationis Regionalis de Educatione Adultorum (CREFAL) in Mexico et universitatis Haitianae ad Portum Principis. Apud Caritatem Haitianam et Internationalem ab anno 1976 usque in 1987 operam dedit. Ministra a rebus socialibus patriae meruit breviter anno 1990 praeside Ertha Pascal-Trouillot, sed sub praeside Ioanne Bertrando Aristide ministra fuit a rebus externis et religiosis a die 1 Septembris 1993 ad 16 Maii 1994 rursusque a die 8 Novembris eiusdem anni ad 7 Novembris 1995, etiam prima ministra ab hoc die ad 6 Martii 1996. Deinde a parlamento reiecta e patria migravit et in Suecia iuxta Institutum Vitae et Pacis ab anno 1999 usque in 2007 operam dedit. Denuo apud Pacem Christi in Belgia institutam secretaria generalis et ab anno 2010 legata de pace laboravit.
Anže Logar
Anže Logar (Labaci die 15 Maii 1976 natus) est politicus Sloveniae.
Alumnus est universitatis Labacensis Facultatis studiorum politicorum Europaeorumque urbis Carnioburgi. Legatus est ab anno 2014 conventui nationali. A die 13 Martii 2020 minister a rebus externis meret, primo ministro Ioanne Janša.
Vladimirus (rex Bulgariae)
Vladimirus, filius natu maximus regis Borisis I, ab anno 889 (patre in monasterium recedens) fuit princeps seu rex Bulgariae usque ad 893. Bulgariam a religionem Christianam, quam pater receperat, vertere voluit; pater igitur Vladimirum e regno deiecit, excaecari iussit et in carcerem misit. Frater Vladimiri Simeon ab anno 893 regnavit.
Renatus Préval
Renatus, vulgo plene René Garcia, Préval (Marmelade in oppido natus die 17 Ianuarii 1943; die 3 Martii 2017 mortuus) fuit politicus Haitiae. Primus minister atque bis praeses patriae meruit.
Filius fuit Claudii Préval, qui praeside Paulo Magloire secretarius ab agricultura operam dedit, sed anno 1963 exsilium petivit. Renatus Préval ergo in Belgia eruditus agronomiae apud facultatem agronomicam Gemblacensem et universitatem Catholicam Lovaniensem, deinde scientiae geothermali apud universitatem Pisanam studuit. Denuo in patriam rediit.
Amico Ioanne Bertrando Aristide praeside electo Préval primus minister meruit a die 13 Februarii 1991 ad 11 Octobris eiusdem anni. Ipse praeses fuit a die 7 Februarii 1996 usque in eundem diem 2001 rursusque a die 14 Maii 2006 usque in eundem diem 2011.
Capranica (Urbs metropolitana Romae Capitis)
Capranica vel Capralica  (alia nomina: Capranica Praenestina) (Italiane: Capranica Prenestina) est oppidum Italiae et municipium, circiter  351 incolarum, in Regione Latio et in Provincia Romana situm. Incolae Capranicenses appellantur.
Evaristus Bartolo
Evaristus, vulgo Evarist Bartolo (Mellieħa in oppido natus die 14 Octobris 1952) est politicus Melitae.
Alumnus est universitatum Melitensis, Stanfordiensis, Cardiffensis. Minister ab eruditione bis meruit, a die 28 Octobris 1996 usque ad 6 Septembris 1998, iterum a die 13 Martii 2013. Die 15 Ianuarii 2020 minister a rebus externis factus est, primo ministro Roberto Abela.
Eridanus (mythologia)
Eridanus (Graece Ἠριδανός) est flumen maximum fabulosum; a Hesiodo in catalogo deorum fluviorum, Oceani et Tethyos filiorum, primum memoratur, ubi minime liquet, de quo fluvio agatur. Herodotus narrat quoddam flumen magnum, in mare Septentrionale influens, Eridanum nominari et electrum (sucinum) inde vehi, sed addit se huic fabulae non credere. Eodem modo et Strabo addit insulas Electri ante ostium Eridani fabulosas esse.
In Eridanum Phaethon Iovis fulmine ictus cecidisse et hic a nymphis sepultum esse dicitur; sorores autem eius Heliades eum lugebant et in populos aut in alnos mutatae sunt, electrum autem lacrimae earum factae sint.
Nonnulli Eridanum ut Rhodanum interpretabantur; sic Pherecydes Atheniensis fecit, qui dicit a nymphis Eridani Hercules monitus est, qua Nereum invenisset; sic et Apollonius Rhodius in libro quarto; sed Eridanus Apollonii ostium Rhodani habet, sed fontem cum Danubio communem.
Permulti autem Eridanum Padum esse crediderunt, ut Euripides, Diodorus Siculus etc.
Fuit et alter Eridanus, rivus Atheniensis (Pausanias, I 19. 6).
Pix
Pix est fluxus combustae resinae; a resina differt, nam resina est liquor crassus ex arboribus nonnullis fluens, et saepe ad solem sua sponte siccatus; pix est, quae fit ex resinis ad ignem decoctis, ad usum navium antiquarum et tunnarum, aliarumque rerum. Sic et Plinius dicit.
Picis color est piceus.
Nexus externi
sub verbo
Camandona
Camandona (Italiane: Camandona) est oppidum Italiae et municipium, in Regione Pedemontio et in Provincia Bugellensi situm.
Urbis administratio
Ab anno 2009, urbis magister est Ioannes Paulus Botto Stellia.
Fractiones
Canova, Cerale, Dagostino, Falletti-Guelpa, Gallo, Governati, Mino, Molino, Pianezze, Piazza, Vacchiero, Vigliano
Municipia finitima
Betulleum, Callabiana, Pectinencum, Platium, Triverium Bugellensium, Valentiacum, Vallis ad Sanctum Nicolaum, Velium
Athabasca
Athabasca est flumen in Alberta provincia Canadae. In montibus saepti nationalis Jasper incipit, 1231 chm patet et per deltam amplissimam (area 1960 chm2) in Athabascam lacum effunditur. Per silvam borealem desertam in maxima parte longitudinis aquas fert.
Demetrius Kuleba
Demetrius Ioannis f. Kuleba seu litteris Cyrillicis Дмитро Іванович Кулеба (Sumis die 19 Aprilis 1981 natus) est politicus Ucrainae.
Alumnus est universitatis Kioviensis. Ab anno 2016 Bruxellis excubuit legatus Consilio Europae. In patriam reditus die 29 Augusti 2019 primus minister vicarius ab integratione Europaea factus est, sed a die 4 Martii 2020 minister a rebus externis meret.
P. J. Patterson
P. J. Patterson, nomine pleno Percival Noel James Patterson (in oppido Hanover natus die 10 Aprilis 1935) est politicus Iamaicae. Regiopoli educatus est apud scholam superiorem Calabar. Alumnus est universitatis Indiarum Occidentalium, scholae scientiarum oeconomicarum Londiniensis, Templi Medii. Senator fuit iuxta parlamentum Iamaicanum anno 1969, cui legatus est ab anno 1970. Minister a rebus externis commercioque externo ab anno 1978 usque in 1980 meruit. Primus minister patriae eodemque tempore dux factionis nationalis popularis fuit ab anno 1992 ad 2006, successor in his officiis Michaeli Manley.
6766 Kharms
6766 , olim designationibus 1982 UC6, 1960 WY, 1986 RU8, 1988 DJ4, et 1991 XP1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Ludmila Karačkina, astronomo apud Observatorium Astrophysicum Crimaeae versato, repertus est. In honorem Danielis Kharms nominatus est.
Rerum orbitalium ratio epochae constitit. Qua epocha 6766 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Franciscus Magnus Böhme
Franciscus Magnus Böhme (natus die 11 Martii 1827 Willerstedt in Circulo Weimarer Land, mortuus die 18 Octobris 1898 Dresdae) fuit musicus atque historicus Germanus.
Vita
Eum artem musicae docebant Vimariae Ioannes Gottlieb Töpfer et Lipsiae Mauritius Hauptmann. In initio ludimagistri munere fungens postea instructor privatus factus est Dresdae; annis inter 1878 et 1885 autem Francofurti in Conservatorio Hoch de musicae theoria historiaque docebat. Postea Dresdam velut privatus magister revertit. Saxoniae rex eum professorem declaravit.
Minus completum denique est opus historicum »Geschichte des Oratoriums« (editio altera, Gütersloh 1887). Insuper edidit »Aufgaben zum Studium der Harmonie« (Leipzig 1880) et »Kursus der Harmonie« (Mogontiaci 1882). Velut musicographus cantus paucos spiritales saecularesque vocibus pluribus adaptatos confecit in foliis editurus.
Ioannes Stewart Bell
Ioannes Stewart Bell (Belfasti die 28 Iunii 1928 natus; haemorrhagia cerebrali Genevae repente mortuus die 1 Octobris 1990) fuit inter alia mechanicae quanticae theoremae gratia, quod nomen eius fert, clarus physicus Britannicus e Hibernia Septentrionali. Bell Regalis Societatis Londiniensis sodalis fuit, accurate in hac anno 1972 cooptatus est.
Arancha González
Arancha González, nomine nativa María Aránzazu González Laya (ad fanum Sancti Sebastiani nata die 22 Maii 1969) est politica Hispaniae et internationalis.
Tolosa in Ipuscoa educata, alumna est universitatis Navarrensis universitatisque Caroli III Matritensis. Ministra a rebus externis Hispaniae a die 13 Ianuarii 2020 meret.
Sublatio super caput
Sublatio super caput (Anglice: Overhead Press vel Military Press) est exercitatio apta stimulandis musculis in qua homo vectem libramentis oneratum super caput suum sublevat. Exinde multae repetitiones actus generatim aguntur. Qua exercitatione homo vi resistentiae musculos suos stimulare conatur bracchiorum augendorum gratia. Hoc exercitium insigne difficultate quoque musculos corporis totius stimulare potest.
Brens (Tarnis)
Brens est commune Francicum 2'223 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Sanctuarium Posidonis et Amphitritae (Tenos)
Sanctuarium Posidonis et Amphitritae in insula Teno ad oram maritimam ab urbe Teno fere chm. 2 distans saeculo IV a.C.n. constitutum est. Ruinae iuxta vicum hodiernum Cioniam videntur.
Ricardus Garczik
Ricardus Garczik vulgo Garczik Richárd (natus in urbe Hatvan die 17 Novembris 1994) est organista et compositor Hungaricus. Inter annos 2009 et 2013 alumnus fuit gymnasii et conservatorii Béla Bartók Budapestini, discipulus Susannae Elekes. Concentús dedit in Hungaria, Germania, Finnia, Slovacia et Romania.
Eridanus (geologia)
Eridanus, vel flumen Balticum (Anglice Baltic River), fuit maximum flumen praehistoricum loco maris Baltici. Rheno hodierno maior erat et Danubio hodierno vix minor.
Eocaeno ortus, Miocaeno longitudine et plenitudine maxime floruit. Postea Eridani pelvis siccationis glaciario operta est. In montibus Scandinaviae Lapponiae natus (confer Tornae vallem), per terras sinus Bothnici et maris Baltici fluebat, atque in Nederlandia et in locis ad septentriones a Nederlandia in mari Germanico sitis, deltam maximam habebat, quae haud minor quam delta fluminis Amazonum erat.
Harenae deltae Eridani pristinae facilius distinguuntur; in Nederlandia haec harenae albae (Nederlandice Witte Zanden) appellantur. In his particulae saxorum montium Scandinaviae septentrionalium inveniri possunt, quas glacies vere per flumen natans huc attulit.
Edgarus Česnauskis
Edgaras Česnauskis (natus in Kursenai die 5 Februarii 1984) est athleta Lituanicus et clarus pedilusor. Edgaras Česnauskis exempli gratia cum turmis ФК Динамо Київ et Футбольный клуб Москва lusit. Nunc ad gregem Динамо Москва pertinet sed etiam Turmae Pedilusoriae Nationalis Lituanicae lusor est.
Ioannes Gigas
Ioannes Gigas (natus Iohannes Heune vel Hüne die 22 Februarii 1511 Nordhusii et mortuus est die 2 Iulii 1581 in Schweidnitz, fuit theologus et poeta Theodiscus et Latinus.
In ludo litterarum Northusiano ab litteras Latinas amare didicit. In schola Magdeburgensi ad Universitatem paratus, in Universitatem Wittenbergensem intravit, ubi anno 1540 magister artium factus est. Iustum Ionam Seniorem, Philippum Melanchthonem, Martinum Lutherum ibi videbat et audiebat. Rector scholae Latinae in erat usque ad annum 1542, in Marienberg annis 1542-42 et in Pforta, ubi Mauritius Saxiniae dux scholam novam instituit, annis 1543-1545. Ab anno 1545 usque ad annum 1577 in pastor erat, et post annum 1577 in Schweidnitz
Latina multa carmina et epigrammata composuit et Methodum scribendi carmina pro imperitioribusm et catechismum. Catechismum et multas homilias et cantikenas ad usum eccleisae Lutheranae Theodisce edidit. Verba carminis Gigantis Ach lieben Christen, seid getrost in BWV 114 et BWV 256 Ioannis Sebastiani Bachii audire potes.
Opera Latina
(collegit:)
Brassac (Tarnis)
Brassac est commune Francicum 1'363 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
David Česnauskis
David, vulgo Deividas Česnauskis (natus in Kuršėnai die 30 Iunii 1981) est athleta Lituanicus et clarus pedilusor. Deividas Česnauskis exempli gratia cum turmis Heart of Midlothian et FBK Kaunas lusit. Nunc ad gregem Ergotelis pertinet sed etiam Turmae Pedilusoriae Nationalis Lituanicae lusor est.
Edgarus Jankauskas
Edgaras Jankauskas (Vilnae natus die 12 Martii 1975) est athleta Lituanicus et clarus pedilusor. Edgaras Jankauskas exempli gratia ad turmas Real Sociedad San Sebastián  et FC Porto  pertinuit. Nunc cum grege Heart of Midlothian ludit sed etiam Turmae Pedilusoriae Nationalis Lituanicae lusor est.
Anticulum (Urbs metropolitana Romae Capitis)
Anticulum (alia nomina : Ante Colles, deinde Anticulum Conradus) (Italiane: Anticoli Corrado) est oppidum Italiae et municipium, circiter  933 incolarum, in Regione Latio et in Provincia Romana situm. Incolae Anticulani appellantur.
Oncorhynchus gorbuscha
Oncorhynchus gorbuscha est species piscium anadromosa familiae Salmonidarum; nomen ab Ioanne Walbaum anno 1792 statutum.
Descriptio
thumb|Piscator [[CFA|Americanus gorbuscham monstrat anno 2007]] Oncorhynchorum est species brevissima et frequentissima et citissime crescens. In oceano gorbuschae dorsum lividum vel glaucum habent, latera cana, ventrem album; cum in fluviis revertuntur, ochroleucae aut gilvae fiunt. Gorbuschae massa media 2,2 chg est. Gorbuschae masculi post migrationem gibbam dorso habent, unde et nomen speciei; gorbuscha Russice (piscis) gibbosa est. Oncorhynchus gorbuscha piscis est esu optimus.
4645 Tentaikojo
4645 , olim designationibus 1990 SP4, 1931 DU, 1962 JB, 1977 RT5, 1979 FD1, 1988 FF2, et 1990 SJ29 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Akira Fujii et Kazuro Watanabe, astronomis apud Observatorium Kitami versatis, repertus est.
Rerum orbitalium ratio epochae constitit. Qua epocha 4645 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Elsfleth
Elsfleth est oppidum Saxoniae Inferioris et pars Circuli Alluvionis Visurgensis. Ad Elsfleth commune vici Neuenbrok, Bardenfleth atque Altenhuntorf pertinent.
Historia Asiae
Historia Asiae communes nonnullarum regionum distinctarum in litorali continentis peripheria traditiones historiasque comprehendere videri potest, sicut Asiae Orientalis, Asiae Meridianae, Asiae Meridionalis et Orientalis, et Asiae Occidentalis, culturarum quae per interiores tesquae Eurasianae terras diu coniungebantur.
Peripheria litoralis nonnullas ex orbis terrarum primis civilizationibus religionibusque notis genuit, ubi quaeque ex tribus regionibus maioribus primas civilizationes circum latas planasque valles fluviatiles excoluit. Quae valles fertilissimae erant, quia solum ibi opimum multos radicum fructus ferre poterat. Civilizationes in Mesopotamia, India, Sina multas proprietates inter se communicabant et ut videtur technologias et notiones sicut mathematicam et rotam inter se permutabant. Aliae notiones, sicut ars scribendi, in quaque regione fortasse ortae sunt. Urbes, civitates, regna, et deinde imperia in his terris humilibus nata sunt.
Borises II (rex Bulgariae)
Borises II (natus annis fere 940/945; mortuus annis 984/986), filius regis Petri I uxorisque eius Irenae Lacapenae principissae Byzantinae, fuit patre mortuo rex Bulgariae ab anno 969. Anno 971 ab imperatore Ioanne Tzimisca, bellorum victore, Constantinopolim advectus e regno deiectus est.
Bout-du-Pont-de-Larn
Bout-du-Pont-de-Larn est commune Francicum 1'176 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Iezabel
Iezabel (Hebraice ‏אִיזֶבֶל, Graece Ἰεζάβελ) est persona Biblica, de qua Libri Regum narrant.
Filia regis Sidonii Ethbaal fuit, quam Achab rex Israelis uxorem duxit. Superba et insolens et cultui deorum paganorum fidelissima erat; Achab ei oboediens templa Baal et Aserae construxit et multos fideles Dei Israelis oppressit, sed 450 prophetas Baal et 400 Aserae de mensa Iezabel nutriebantur. Elias propheta contra idololatriam exiens miraculo prophetas Baal vicit; nam ignis in aram eius ipse de caelo cecidit. Sed timens minas Iezabelis in desertum abit.
Romanus (princeps Bulgariae)
Romanus (natus annis fere 940/945; mortuus anno fere 997/998), filius alter natu regis Petri I uxorisque eius Irenae Lacapenae principissae Byzantinae, cum fratre Borise anno 971 ab imperatore Ioanne Tzimisca, bellorum victore, Constantinopolim advectus est et castratus.
Marcianus Bleahu
Marcianus David (Dacoromanice Marcian David) Bleahu (natus die 14 Martii 1924 Coronae; mortuus die 30 Iulii 2019) geologus, spelaeologus atque rerum politicarum peritus Dacoromanicus fuit.
Carolus Polanyi
Carolus Polanyi, vulgo Karl Polanyi, ab origine Polányi Károly, 1886–1964, fuit philosophus sui generis, praecipue in anthropologia oeconomica et historia oeconomica versatus. Hungaricus natu erat, et vitae cursum tripertitum egit: ab anno 1886 ad 1933 in Hungaria et Austria vixit; ab anno 1934 ad 1946 praecipue in Anglia laborem et vitae rationem habuit; ab anno 1947 ad 1964 in Civitatibus Foederatis professoris officio functus est. Quam plurimum innotuit libro The Great Transformation (1944), qui post quoddam silentium ad praesentiam revocatus esse videtur.
Marcianus Bleahu
Munus
Postquam scholam finivit, miles Secundo Bello Mundano interfuit et deinde apud Universitatem Bucarestensem ad usque annum 1949 geologiae studebat. Postea praecipue peritissimus speluncarum in Carpatibus sitis factus est. Annis 1949 usque ad 1994 apud Institutum Geologicum Romaniae Bucarestae operam dedit.
Stephanus Mourrut
Stephanus Mourrut (natus in regione suburbana Le Grau-du-Roi praefecturae Vardonis die 4 Decembris 1939; mortuus die 19 Octobris 2014) fuit rerum politicarum peritus Francicus, legatus ad Conventum Nationalem annis 2002-2012, magister civium oppidi natalis ab anno 1983.
Carolus Polanyi
De vitae cursu
Carolus Polanyi natus est Vindobonae, in capite imperii Austro-Hungarici, die 21 Octobris anno 1886 Iudaea familia locupleti. Pater eius erat Michael Pollacsek, ingeniarius et susceptor Hungaricus, et mater, Cecilia Wohl, praeclara salonista Budapestinensis. Fratrem iuniorem habebat Michaelem, chemicum et philosophum futurum. Anno 1905, cum annorum undeviginti esset, Michael pater necopinato mortuus est, et Carolus coactus est munere tutoris fungi, ut familiae pauperatae opitularetur. Anno 1909 ad gradum iuris doctoris promotus est apud universitatem Claudiopolitanam. Cum Julio Pikler, professori iuris prudentiae, qui civitatem dicebat non aeternam esse rem sed rem socialem, quae ex eventis socialibus et historicis oriatur, defendendo interesset, ab universitate segregatus Budapestinum se transtulit. Circuli Galilaei (Galilei Kör) particeps factus in hominum acutorum, sicut Georgii Lukács, Karoli Mannheim, Werneri Sombart familiaritatem venit. Polanyi anno 1912 inter advocatos numeratus est, sed non magni faciebat hanc professionem.
Primo bello mundano in exercitu Austro-Hungarico stipendia merens anno 1917 in morbum incidit. Budapestinum reversus regimini Michaelis Károlyi et novae rei publicae democraticae Hungariae favebat. Cum autem Kärolyi Martio mense anni 1919 a Bëla Kun potestate expulsus esset, pro re publica democratica substituta est res publica sovietica Hungarica. Polanyi autem Vindobonam profectus est, ubi diurnarii muneri paepositus multa de administranda re publica nec non oeconomica cogitavit. Repudiatis placitis Austriacis, quod rem oeconomicam a re publica nimio abstraherent, ad Fabianismum et socialismum Christianum inclinabat. Anno 1923 Ilonam Duczyńska, diurnariam Polonico-Hungaricam rerum novarum cupidam uxorem duxit.
Cum Hitler Ianuario mense 1933 cancellarius Germaniae creatus esset, Polanyi profectus est Londinium, ubi diurnarius et tutor quaestum faciebat ac, ut ita dicamus, extra muros universitatis Oxoniensis et Londiniensis lectiones habebat. Etiam in Civitatum Foederatarum civitatibus duodequadraginta longam lectionum seriem habuit. Adeoque in omnium notitiam pervenerat, ut anno 1940 stipendio triennii fundationis Rockefeller accepto in CFA transire et libro conscribendo operam dare posset. Itaque apud Bennington College, collegium Benningtoniae in oppido Montis Viridis situm, scholaris ad lectiones habendas invitatus ab anno 1940 ad 1943 versatus est. Quo in tempore ex lectionum hypomnematis magnum opus suum, The Great Transformation, componere potuit. Qui liber Novi Eboraci anno 1944 e prelo prodiit. Stipendio finito Rockefelleriano Polanyi Londinium bello vexatum reversus est.
Libro quem de transformatione magna scripsit tantam collegit famam et existimationem, ut anno 1947 officio visitantis professoris oconomicae ad Universitatem Columbiae invitatus sit. Qua accepta invitatione Polanyi cum Ilona uxore in Civitatibus Foederatis considere voluit, sed non sine impedimento: nam uxori, quamquam ineuntibus annis 1940 duos fere annos ibi habitaverat, nunc, in limine Maccarthismi, adventus denegabatur, quod antea factionibus communisticis Hungariae et Austriae interfuerit. Qua re adducti coniuges domicilium sibi constituerunt Pickering, oppido Ontarionensi fere 30 chiliometra a Torontone distanti. Polanyi inter Pickering et Novum Eboracum urbem commeabat, iter non spernendum plus 500 chiliometrorum. Commeatoris vitam vivebat, donec anno 1953 emeritus officia universitatis reliquit. Posthac quidem consecutus est stipendium a fundatione Ford concessum, quo studia ad anthropologiam oeconomicam pertinentia continuaret et amplificaret. Carolus Polanyi post infarctum mortuus est Pickering die 23 Aprilis anno 1964.
Carolo Polanyi in tribunali iuris nodos solvere non placebat. Diurnarium esse magis placebat. Budapestini Szabadgondolat ('libera cogitatio'), libellum periodicum circuli Galilaei, multis scriptis politicis aliisque accessionibus ordinatim augebat, et cum Vindobonam se transtulisset, in Der Österreichische Volkswirt ('oeconomus Austriacus') multos commentarios politicos et oeconomicos edidit. Etiam Londinii diurnarii officia praestabat, sed anno 1936 lectiones educatorias habebat a Workers' Educational Association institutas, quarum hypomnemata utilia erant futura ad conscribendum The Great Transformation. Anno 1940 demum in Civitatibus Foederatis iam provectioris aetatis vitam investigatoris scientifici agere coepit, nam iam anno sexagesimo appropinquabat, cum liber de magna transformatione anno 1944 e prelo prodiit. Postea cum collegis opus collectaneum edidit, cui tres symbolas contribuit. Cetera opera postuma sunt.
Arbiter inter societatem et mercatum
Difficile est Carolum Polanyi in aliquam scholam sociologicam contribuere. Non solum scriptores praestantissimi sociologiae, ut Marx et Durkheim et Weber, aliquo modo ex opere eius perlucent, sed praesertim Georgius Lukács, philosophus Hungaricus "Marxismum Hegelianum" professus, plurimum apud eum valet. Nam notionem totalitatis de Lukács adsumpsit ac disertissime definivit. In totalitate enim omnes partes totius communitatis inter se apte cohaeret, nec ulla pars singularis ceteras partes determinat. Polanyi in cogitatione sua holistica integritatem communitatis proferebat, nam dixit sibi ipsi primum inspiratorem semper fuisse Aristotelem, quippe qui constitutionem communitatis ad integram communitatem referri putaret.
Itaque Polanyi singulos homines semper participes communitatis esse cogitabat. Varia enim corpora socialia varias rationes intellegendi producunt facultatesque singulis construunt. Actiones singulorum hominum definitionibus placitisque in communitate productis nituntur. Quo fit, ut certae res certis aliis meliores vel utiliores appareant. Quae cum ita sint, constat mores hominis semper socialiter conformari. Qua de causa Polanyi oeconomiam mercatus vituperabat. Dixit enim in magna transfiguratione sociali saeculo XIX facta praesriptiones oeconomicas plus quam antea apud homines praevalere coepisse: antea enim oeconomiam ceterae societati subditam esse. Polanyi captionis oeconomisticae Marxismum et liberalismum accusabat, quod paene omnes vicissitudines sociales causis oeconomicis imputarent. Qua re visa Polanyi in anthropologiam oeconomicam se conlocavit.
Navitatem oeconomicam modernarum tantum communitatum Polanyi esse dixit institutum et processum inter hominem et naturam mutuum ad desideria materialia satisfacienda; mercatumque liberum se ipsum ordinantem sponteque sua productum existimabat alienum cogitatu remque odiosam esse, nam causam oeconomiae ad hominum sustinendam societatem non sufficere putabat; aemulatione oeconomica societatem direptum iri. Polanyi praeclare dimensionem spatii profert: singulares communitates mercatus semper in rerum complexu quam amplissimo (id est, in systemate mundano capitalismi) describendas esse. Polanyi in primis hoc vidit, ad intellegendum incrementum civitatis singularis opus esse omplexu orbis terrarum. Ordinem institutionalem dixit etiam ad mercatum orbis terrarum pertinere, quem ordinem (sicut systema aureum) praeteriri non debere.
Axis
Axis sensu stricto est scapus rectus, cui rotae vel aliae partes mobiles machinae vel instrumenti cuiusdam affiguntur; etiam:
6767 Shirvindt
6767 , olim designationibus 1983 AA3 et 1988 GA1 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Ludmila Karačkina, astronomo apud Observatorium Astrophysicum Crimaeae versato, repertus est.
Rerum orbitalium ratio epochae constitit. Qua epocha 6767 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Daniel Constantinescu
Munus
Constantinescu apud Academia Studiorum Oeconomicorum Bucarestae studebat et ab anno 1984 apud Institutum Prognoseis Oeconomiae operam dedit. Anno 1988 in ministerium fiscale transiit et ab anno 1990 pro diversis societatibus commercialibus operam dedit.
Cursus honorum
Constantinescu a die 16 Octobris 1991 ad usque 19 Novembris 1992 ipse minister industriae in consilio ministrorum Theodori Stolojan fuit. Praeterea annis 1996 - 2000 legatus ad Cameram Legatorum Romaniae et deinde ad annum 2004 senator Romaniae fuit.
Neocastrum (discretiva)
Neocastrum  significare potest:
Receptorium histamini H4
Receptorium histamini H4, abbreviatura HRH4 est receptorium histamini et familiae receptoriorum proteino G copulatorum.
Stimulatio HRH4 chemotaxem mastocytorum atque muitationem formae granulocytorum eosinophilorum contrahit. In testium cellulis Leydigiensibus steroidogenesem receptoriorum H4 ope inhibere videtur.
Agonista est Clozapinum, antagonista Pimozidum.
Polymorphismi geni receptorii cancrum contrahere potest.
Historia
In anno 2000 essentia receptorii histamini H4 descripta est. Exaequatum cum geno receptorii histamini H3 40% aminoacidorum illis HRH4 aequalia sunt.
Natura genetica
Genum receptorii histamini H4, HRH4 nominatum, chromosomate 18 locatum est.
Structura receptorii
Receptorium ex 390 aminoacidis constitutum est.
HRH4 et cancer
Mutatio geni receptorii histamini H4 nonnumquam formas cancri instigare videtur, ut cancrum pulmonis.
Cancer pulmonis
Cuique polymorphismorum geneticorum periculum deformationis carcinomatosae pulmonum inhabitet. Transitio carcinomatosa in cancros pulmonis non cellularum parvarum in parte polymorphismo geni receptorii H4 sociatus sit.
Mikula Agricolae filius
De Mikula duae fabulae narrantur, in prima Volga Sventoslai filius, dux cum militibus, Mikulam arantem invenit et exercitus Volgae omnis aratrum uncinatum Mikulae de solo tollere nequit, in altera Sviatogor gigas peram parvam eodem modo nequit tollere, quam Mikula tollit et explicat, ut humi omnis pondus in ea sit.
Anastasia Dobryniae Nicetae filii uxor et Basilissa Stauri Godini filii uxor Mikulae filiae sunt.
Samuel (rex Bulgariae)
Samuel e familia Cometopulorum (natus medio saeculo X; mortuus die 6 Octobris 1014, filius comitis Nicolai, origine familiae incerto, rebellator cum fratribus contra imperatorem Byzantinum, fuit rex Bulgariae ab anno fere 997 (quo anno princeps Romanus mortuus est) usque ad mortem suam. Theodoram Cosaram filiam suam Ioanni Vladimiro nuptum dedit.
Perry Christie
Perry Gladstone Christie (Nassoviae natus die 21 Augusti 1943) est politicus Bahamensis. Alumnus est universitatis Birminghamiensis et Templi Interioris Londiniensis. Senator nominatus est anno 1974 a Lynden Pindling primo ministro et duce factionis liberalis progressivi. Legatus est ad parlamentum Bahamense ab anno 1977 et mox minister valetudinis creatus est, sed ab anno 1982 ad 1984 minister peregrinationis fuit. Inde e consilio ministrorum exclusus est usque in annum 1990, quo anno minister ab agricultura, commercio, industria factus est. Factione liberali progressiva anno 1992 in comitiis devicta, Lynden Pindling a munere ducis huius factionis anno 1997 recedente, Perry Christie eo succedit. Victor comitiis proximis primus minister a die 3 Maii 2002 usque ad 4 Maii 2005 et a 6 Iunii eiusdem anni ad 4 Maii 2007, rursus a die 8 Maii 2012 meret.
Lens inserticia
Lentes inserticiae (sg. lens inserticia) sive lentes (oculares) adhaesivae sive perspicilla invisa sunt binae tenues lentes plerumque ex plastica confectae, quae corneis oculorum apponuntur, ut aut myopiam aut presbyopiam atque astigmatismum corrigant; ad eandem ergo finem adhibentur atque perscipilla. Lentes communes perlucidae sunt, sed conficiuntur etiam lentes, quae aut colorem oculi mutare videntur aut quandam figuram oculis formant (vide imaginem infra).
Moderna forma lentis inserticiae ab Otto Wichterle inventus est.
Bournazel (Tarnis)
Bournazel (Occitanice Bornasèl) est commune Francicum 181 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Boissezon
Boissezon est commune Francicum 403 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Babij Jar
Babij Jar (Russice Бабий Яр, Ucrainice Бабин Яр 'mulierum ripa') est pharangium sive artissima vallis ad urbem Kioviam sita, ubi gravis caedes a Nazistis commissa est. Nam belli orbis terrarum secundi temporibus, cum Nazistae Unioni Sovieticae bellum intulissent, anno 1941, diebus 29 et 30 Septembris, eo loco 33 771 Iudaei sunt occisi ab SS, Friderico Ieckeln duce, quod scelus ex omnium holocausti facinorum maxima caedes semel facta fuisse videtur. Demetrius Szostakowicz ad versus Eugenii Evtušenko de hac re conscriptos Symphoniam tertiam decimam composuit, quae etiam ipsa Babij Jar inscripta est. Anno 1959 Victor Nekrasov primum monumentum constitui postulavit. Nostro tempore ex decreto Unionis Sovietiae ad illam fossam victimis monumentum publice est erectum.
Ordo Doricus
Ordo Doricus est unus ex quinque ordinibus columnarum classicis. In hierarchia ordinum inter Tuscanum et Ionicum collocatus est.
Historia
Ordo Doricus a septimo saeculo repetit. Imprimis in Graeciae continenti et in Magna Graecia, sed etiam Rhodi diffusus, nomen trahit a Doribus, in quorum sedibus ordo maxime crevit. Ordo Doricus quadam formarum austeritate notabilis est ornamentis neglectis. Capitulum volutis caret, zophorus triglyphis cum guttis distinguitur. Secundum Vitruvium "dorica columna virilis corporis proportionem et firmitatem et venustatem in aedificiis praestat".
Idem Vitruvius ordinem Doricum ex lignea aedificatione prognatum esse arbitratur:
Vitruvii opinio, quamvis reliquiae templorum ex ligno aedificatorum desint, a multis recepta est. Etiam a Pausania confirmari videtur: Cum is saeculo 2 p.C.n. Heraeum Olympiae situm viseret, adhuc columnam pteronos ex robure factam vidit; una erat columnarum duarum postici (opisthodomus), quae ultima lignea restabat. Idem vetus Posidonis sanctuarium prope Mantineam ex tignis robustis constructum esse refert.
Fundamentum
Fundamentum aedificii ordinis Dorici ex stereobate (στερεοβάτης), quae solo innititur, et crepida (κρηπίς), quo verbo gradus denominantur, compositum est. Summus gradus (saepissime tertius) stylobates (στυλοβάτης) appellatur; quae fundamentum est columnarum ad altiora tendentia.
Columna
Columna Dorica in ipsa stylobate stat. Aliter ac alii ordines columnarum ordo Doricus basi caret. Columna infra medium plus minusve turgescens (quod Graece ἔντασις vocatur) sursum versus retrahitur. Columnis sunt striae (plerumque 20), quae acribus mucronibus inter se contingunt. Capitellum, quod in columna positum est, ex echino et abaco constat. Summa in columna, ubi capitellum innititur, tres anuli sunt, qui capitellum a columna clare distinguunt.
Contignatio
Epistylium levibus trabibus ligneis confectum est, supra est zophorus triglyphis metopisque ornatus. Deinde sequuntur corona et sima cum tecto. Summa epistylii pars est taenia cum regulis, quae guttis ornantur. Zophorus ex triglyphis et metopis constat, quae inter se variant. Metopae vel leves esse possunt vel pictae vel caelatae. Corona, ima tecti pars, late super aedificium prominet. Sub corona sunt mutuli cum guttis. Triangulum a corona et sima inclusum tympanunum nominatur; non numquam effigiebus eminentibus ornatum est. Culmen aedium ornamenta figurarum vel plantarum fert, acroteria quae dicuntur.
6768 Mathiasbraun
Rerum orbitalium ratio epochae constitit. Qua epocha 6768 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Myfanwy
"Myfanwy" (/məvanwi/ legitur) est carmen Cambricum, primo anno 1875 scriptum, sed certe antiquius. Musica facta est ab Iosepho Parry et textum ab Ricardo Davies. Carmen historiam amorosam Myfanwy Fychan narrat, saeculo quarto decimo scriptum.
Georgius Danielescu
Georgius (Dacoromanice George) Danielescu (natus die 9 Septembris 1949 Bucarestae) oeconomus et vir publicus Dacoromanicus est.
Munus
Constantinescu ad annum 1977 apud Academiam Studiorum Oeconomicorum Bucarestae studebat atque oeconomus factus est. Deinde in ministerio fiscali operam dedit. Annis 1981 - 1988 etiam apud Institutum Centrale Indagationis Oeconomiae laboravit.
Basilius Buslai filius
Basilius Buslai (vel Comissatoris) filius est bylinarum Russicarum persona saepe laudata, bohatirus clarus. Novogardiensis erat. Tres Novogardienses bylinis celebrantur, Basilius et Sadko et Ioannes Hospitis filius.
De Basilio duae fabulae solae sed diversis modis narrantur. Prima de iuventute eius et de pugna contra Novogardienses, altera de itinere ad loca sancta et de morte.
Ab aetate prima Basilius moris erat audacis, pugnacis et temerarii. Patre eius Buslao mortuo, bibebat et pugnabat et amicos sibi pares colligebat, quorum ceterorum notior Constantinus Torsociensis erat. Sola mater eius Mamelchtha Timothei filia interdum iuveni frena inhibere poterat. Basilii facinorum insolentium tam Novogardienses taeduit, ut eam rogarent, ne filius eius latrocinia continuaret, sed frustra. Postquam pugna in convivio exarserit, Basilius pignore contendit, ut contra Novogardienses omnes in ponte maximo trans Volchovam pugnaret; si defecerit, capite damnatus esset. Quamvis mater eum prohibebat, ancilla quaedam Basilii, quae et ipsa libellula sua 300 pud pondere centenos Novogardienses pertuderat, adduxit, et Basilius axe plaustri inimicos omnes prostravit necnon patrinum suum, senem formidabilem, qui campanam Sophiae Novogardiensis pro pileo gesserat. Iam aedificia Novogardiae Basilius destruere inceperat, sed desinit vel matre eum domum abducente vel Novogardiensibus pacis conditiones proponentibus.
Aetate iam provecta poenituit Basilium de eius peccatis multis, et in loca sancta iter facere consilium cepit, sed suorum sociorum catervam secum duxit nec Hierosolymis moribus solitis destituit, omnia rumpens et humilitate carens; in Iordane fluvio nudus lautus est, quamquam praemonitus hoc nefas esse. In itinere reduci Basilius et socii eius lapidem album calidum viderunt, in quo inscriptio erat, salire trans eum prohibens; sed Basilius salit et caput sibi rumpit. Interdum collocutio Basilii cum calvaria inventa describitur, cuius praecepta Basilius eodem modo, ut cetera, sprevit.
4646 Kwee
4646 , olim designationibus 4009 P-L, 1979 SN9, et 1983 VH2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Cornelio Ioanne van Houten et Thoma Gehrels, astronomis apud Observatorium Palomar versatis, repertus est.
Rerum orbitalium ratio epochae constitit. Qua epocha 4646 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Alexius Rasumowski
Alexius Gregorii filius Rasumowski (natus die 28 Martii 1709 in vico Lemeši, tunc Imperii Russici, nunc regionis Czernihoviensis Ucrainae; mortuus die 17 Iulii 1771 Petropoli) fuit rerum politicarum peritus Ucrainicus Russicus, comes (ab anno 1744) et marescalcus (ab anno 1756) Imperii Russici.
Biographia
Quidam Alexius Rosum (Rozum), Cosacus Zaporoviensis, nomine mutato Rasumowski (Razumovskij), anno 1731, tempore regiminis imperatricis Annae, factus est cantor chori aulici Petropoli, et ibi paulo post notatus est ab Elisabetha, imperatoris Petri I filia. Quae, cum Rasumowski principissae placeret, eum initio cantor, dein musicus aulae suae fecit. Is gradatim amator Elisabethae atque dispensator primarius aulae eius factus est.
Anno 1741 (circa annum post mortem Annae imperatricis, quae regnum Ioanni VI infanti transtulit) Alexius Rasumowski fuit activus eversionis particeps, quae Elisabetham imperatrix Russica fecit, postquam officiis, titulis certisque aliis signis laudis valentibus atque possessionibus dignatus est. Praeterea, ut nonnulli putant, anno 1742 Elisabetham ipsam secreto in matrimonium duxit. Ad elationem familiae (imprimis Cyrilli, fratris minoris) maxime contribuit.
Casapinta
Casapinta (alia nomina: Domus Picta) (Italiane: Casapinta) est oppidum Italiae et municipium, in Regione Pedemontio et in Provincia Bugellensi situm.
Acanthaster planci
Acanthaster planci est magnum asteroideum nocturnum, quod polypoda curalii praedatur, corpore spinis venenosis tecto. In tropicis curalii scopulis Maris Rubri, Oceani Indici, Oceanique Pacifici (inter quem Magna Curalii Obex) endemicus est.
Tirumala septentrionis
Tirumala septentrionis (Anglice dark blue tiger) est papilio subfamiliae Danainarum familiae Nymphalidarum, in Asia Meridiana et Asia Meridio-Orientali endemicus.
Descriptio
Hic papilio Tirumalae limniacis similis est.
Latitudo alarum est 80–115 mm.
Distributio
Himalaia a Simla ad Sikhim, in Assamiam, Birmaniam, et Asiam Meridio-Orientalem; Orissa, Bengalia Occidentalis; India Meridiana, Western Ghats, et Nilgiris; Taprobane.
Habitus
Haec species est una ex praepollentibus speciebus (78%) per tempus migratorium in India Meridiana, cum multae species migrant. Mares et feminae ut videntur numeris aequalibus migrant.
Neocastrum (Francia)
Neocastrum (Francogallice: Neufchâteau) est urbs 7000 habitantium praefecturae Vosegi.
Iutlandia Septentrionalis
Iutia Septentrionalis (Danice: Nordjylland) est regio in septentrione Daniae. 579.829 incolas et 7.910 km² habet. Caput suum urbs Alburgi est.
Constantinus Fota
Constantinus (Dacoromanice Constantin) Fota (natus circa annum 1935) oeconomus et rerum politicarum peritus Dacoromanicus est.
Munus
Fota professor oeconomiae apud Universitatem Craiovensem fuit. Die 15 Decembris 2015 primus professor emeritus huius universitatis nominatus est.
Cursus honorum
A mense Iunio 1990 ad usque 19 Novembris 1992 minister periegesis et commercii in consiliis ministrorum primo Petri Roman et deinde Theodori Stolojan fuit.
Michael Hirschler
Michael Hirschler (natus Vindobonae anno 1987) est scriptor Latinus. In Universitate Vindobonensi archaeologiae classicae historiaeque antiquae studebat.
Ioannes de Avila
Ioannes de Avila (Hispanice Juan de Ávila; natus Almodóvar del Campo in oppido Castellae-Manicae die 6 Ianuarii 1499 aut 1500, mortuus Montillae in oppido Provinciae Cordubensis die 10 Maii 1569) fuit theologus Hispanicus et praedicator, cui valde in animo erant veneratio sacratissimi sacramenti altaris, eruditio, et caelibatus. Anno 1894 beatus, anno autem 1970 sanctus factus est. Anno 2012 Benedictus Papa XVI pontifex maximus eum doctorem Ecclesiae et apostolum totius Andalusiae creavit.
4647 Syuji
4647 , olim designationibus 1931 TU1, 1970 PD, 1979 FN3, 1979 GA, et 1980 RF4 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Carolo Gulielmo Reinmuth, astronomo apud Observatorium Civitatis Heidelbergae-Konigstulae versato, repertus est.
Rerum orbitalium ratio epochae constitit. Qua epocha 4647 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Robertus Einstein
Bob Einstein (natus Stewart Robert Einstein Angelopolis die 20 Novembris 1942; mortem sibi conscivit Indian Wells in oppido Californiae die 2 Ianuarii 2019) fuit comicus et histrio Americanus. Cursus honorum eius comoediae televisivae Curb Your Enthusiasm gratia coepit.
Ioannes de Avila
Vita
Filius Iudaei divitis conversi iuribus studebat: quod terminare Ioanni semiiudaeo vetitum est. Quin in Societatem Iesu intraret eadem causa prohibuit. Unde in Complutensi Universitate Alcalae se philosophiae dabat. Baccalaureatus theologiam complexus est. Parente utroque mortuo, opes omnes pauperibus dedit, quod ante annum 1527 factum est. Breve tempus in universitate studiorum docens erat antequam in mundum novum ire vellet. Sed Alphonsus Manrique archiepiscopus Hispalensis et inquisitor virum tam ingeniosum in Europa retinendum esse censuit: quem missionarium popularem et praedicatorem quoquoversus misit. Ioannes orator non timuit quominus Ecclesiae onera in homiliis eventilaret atque percenseret. Quae res anno 1531 ante inquisitionem allatae sunt, quae eum anno 1533 liberavit atque rursus honoravit. Ioannes in carcere opusculum praetitulatum Audi, filia pepigit, quod auctore invito in lucem editum usque annum 1574 in indice librorum prohibitorum positum erat. Quod opus maximi aestimandum de Christifidelium emendatione atque perfectione tractat.
Denique Ioannes laborem in Andalusia continuare potuit, ubi collegia quindecim condidit. Quorum trias postea in universitates mutata est (e.g. Alma mater Beatiensis), maior pars autem in gymnasia. Una cum archiepiscopo Casparo Avalos inde ab anno 1537 in moderanda universitate nova Granatensi operam summam navabat. Infirmitas iter ad Concilium Tridentinum anno 1551 perpediebat; Ioannes nihilominus pro patribus conciliaribus opus Memoriales al concilio de Trento exaravit et perrogationem legum Tridentinarum in Hispania diligenter observavit. Anno 1565 libro Advertencias para el sinodo de Toledo synodum Tolentanam procul una cum aliis dirigebat curabatque.
Commercium epistulare fecundum cum Ioanne habebant multi, inter quos citentur Teresia Abulensis, Ioannes de Deo, Franciscus Borgia, et Ignatius de Loyola (quem anno 1554 cognoverat). Epistulae ducentae quinquaginta conservatae sunt.
Honores ecclesiasticae
Dies memorialis 10 Maii est, quem Franciscus Papa anno 2021 Calendario Romanae Ecclesiae adscripsit.
Pius Papa XII iam mense Iulio 1946 Ioannem patronum clericorum saecularium Hispanicorum declaraverat.
Leonidas Audes
Leonidas vel saepius Leo Audes, Neograece Λεωνίδας seu Λέων Αυδής (natus in insula Corcyra anno 1937; mortuus Athenis anno 2000) fuit rerum politicarum peritus pro factione Communistica, senator Graeciae et consiliarius apud demum Athenarum.
Gudii Athenarum habitavit; causidicus meruit, praecipue de re operaria. Anno 1968 in exsilio missus est in insulam Sicinum iussu dictatorum. Pro factione Communistica ad senatum Graeciae anno 1996 electus est; anno insequenti dimissionem protulit ut ad concilium demi Athenarum se promoveret. Ibi ab anno 1998 dux factionis "Αγωνιστική Συνεργασία για την Αθήνα" meruit. Die 24 Septembris 2000 mortuus est.
Forum in regione Metaxurgio Athenarum, inter vicos Μυλλέρου, Λεωνίδου, Γιατράκου et Κεραμεικού nuper stratum, die 3 Octobris 2003 ad honorem Leonis Audis appellatum est Πλατεία Λέοντος Αυδή.
Anastasia Mikulae filia
Anastasia Mikulae filia est bylinarum Russicarum persona laudata, polenitsa (heroine) fortis. Mikulae Agricolae filii filia est minor, Basilissae soror, Dobryniae Nicetae filii uxor.
De nuptiis Anastasiae variis modis fabula narratur; vel cum primo Dobrynia eam in agros vidisset, alterum bohatirum se vidisse credidit, sed vis quaedam eum a pugna abstinuit. Vel certamen Dobrynia inceperat et facile ab Anastasia victus est, quae eum crinibus cepit et in cruminam sibi posuit. Postea cogitabat: "Quemnam in cruminam posui? Spectandum est: si mihi placuerit, nubar ei". Dobrynia Anastasiae placuit et uxor eius facta est.
Altera fabula celebris de peregrinatione Dobryniae longa narrat, cum a Vladimiro Sole Praeclaro principe Kioviensi, qui Dobryniam mortuum esse putabat, Anastasia cogebatur Alexio Papae filio nubi; sed in convivium nuptiale ipsum Dobrynia reverterat et Anastasia fidelis prima eum cognovit.
Rufinus de Elizalde
Rufinus, vulgo Rufino de Elizalde (natus Bonaëropoli mense Augusto 1822; ibidem mortuus mense Martio 1887), alumnus Universitatis Bonaëropolitanae, causidicus et rerum politicarum peritus, fuit a die 12 Octobriss 1862 ad 6 Septembris 1867 et a die 25 Ianuarii 1868 ad 12 Octobris eiusdem anni Argentinae minister negotiorum externorum.
Don Pramudwinai
Don Pramudwinai sive litteris Thai ดอน ปรมัตถ์วินัย (natus die 25 Ianuarii 1950) est legatus et politicus Thailandiae.